text: Den regering, som du tilhører, har reduceret økonomiske tilskud til foreninger og fonde, som yder social- og lægehjælp til udlandsboende spaniere med få ressourcer med 60 procent, skåret med 14,5% i emigrationsstyrelsens budget, og har måtte høre præsidenten for rådet for spaniere i udlandet udtale, at ”love er, som kvinder, til for at blive krænket” . Det vi kræver, er en smule respekt for de mange tusinde hæderlige spaniere, som ikke har forladt landet for at se hvordan vinden blæser andetsteds eller for at få en berigende oplevelse, for derefter at vende tilbage, når de har fået nok. 